Държавен вестник, бр. 2, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  2
Чл. 46. (1) Вземанията по чл. 35 и 36 за 
верифицирани разходи, включени в заявление 
за плащане към Европейската комисия през 
счетоводната година, включително и относи-
мия към тях собствен принос, се намаляват от 
управляващия орган като отписани от първия 
следващ доклад за извършена верификация в 
счетоводната година. За намалени чрез отпис-
ване разходи не се приспадат лихви.
(2) В случай че първият следващ доклад за 
извършена верификация се изготвя след края 
на счетоводната година, но преди подаване на 
годишния счетоводен отчет за нея, намаления-
та по ал. 1 се извършват от счетоводния орган 
при изготвяне на отчета по чл. 48, ал. 1, т. 1. 
За суми, коригирани с годишния счетоводен 
отчет, не се приспадат лихви.
(3) Вземанията по чл. 35 и 36, включител-
но и относимия към тях собствен принос, за 
разходи, декларирани с годишен счетоводен 
отчет, се намаляват от управляващия орган 
като отписани от първия доклад за извърше-
на верификация след датата на издаване на 
актовете по чл. 35, ал. 2 и ал. 3, т. 1 и чл. 36 
или след датата на влизане в сила на акта по 
чл. 35, ал. 3, т. 2 в счетоводната година, в която 
са установени. За намалени чрез отписване 
разходи не се приспадат лихви.
(4) Намаленията по ал. 1 – 3 могат да бъдат 
повторно включвани в доклад за извършена 
верификация в случаите на влязло в сила 
съдебно решение.
(5) Намаленията по ал. 1 – 3 се извършват 
и в случаите на отписване на декларирани със 
заявление за плащане и годишен счетоводен 
отчет към Европейската комисия разходи, 
които не са изплатени от управляващия орган 
на бенефициентите и за които няма опреде-
лено вземане.
(6) При неспазване на разпоредбата на 
чл. 91, параграф 5, буква „в“ от Регламент 
(ЕС) 2021/1060 управляващият орган нама-
лява чрез отписване авансовото плащане от 
доклад за извършена верификация.
(7) Разходи, намалени на основание чл. 98, 
параграф 6, буква „б“ от Регламент (ЕС) 
2021/1060, могат да бъдат повторно включва-
ни в доклад за извършена верификация, след 
като е потвърдена тяхната законосъобразност 
и правилност.
Раздел VI
Приключване на счетоводната година
Чл. 47. (1) Приключването на счетоводната 
година се извършва за всяка програма.
(2) Отговорни за приключване на сче-
товодната година са управляващият орган, 
счетоводният орган и одитният орган.
Чл. 48. (1) За приключването на счетовод-
ната година се изготвят следните документи:
1. годишен счетоводен отчет, изготвян от 
счетоводния орган;
2. декларация за управлението, изготвяна 
от управляващия орган;
3. годишен контролен доклад, изготвян от 
одитния орган;
4. годишно одитно становище, изготвяно 
от одитния орган.
(2) Управляващият орган при приключва-
нето на последната счетоводна година освен 
документите по ал. 1 изготвя и окончателен 
доклад за качеството на изпълнение на про-
грамата съгласно чл. 43 от Регламент (ЕС) 
2021/1060 за програмите по чл. 1, ал. 2, т. 1 
и чл. 33 от Регламент (ЕС) 2021/1059 на Ев-
ропейския парламент и на Съвета от 24 юни 
2021 г. относно специалните разпоредби за цел 
„Европейско териториално сътрудничество“ 
(Interreg), подкрепяна от Европейския фонд за 
регионално развитие и инструменти за външно 
финансиране (OВ, L 231, 30/6/2021) (Регламент 
(ЕС) 2021/1059) за програмите по чл. 1, ал. 2, 
т. 2, който се изпраща по електронен път на 
счетоводния и одитния орган по реда и в 
сроковете съгласно приложение № 14.
Чл. 49. При програми, финансирани от 
повече от един фонд, отчетът по чл. 48, ал. 1, 
т. 1 се изготвя за всеки отделен фонд.
Чл. 50. Счетоводният орган изготвя отчета 
по чл. 48, ал. 1, т. 1 след проверка на:
1. коректното и пълно отразяване на ин-
формацията за намалените от управляващия 
орган суми съгласно чл. 46, ал. 1, 3 и 5 през 
счетоводната година;
2. новорегистрирани суми по чл. 35 и 36 
във връзка с разходи, включвани в заявление 
за плащане към Европейската комисия през 
счетоводната година, която се приключва;
3. коректното и пълно отразяване на ин-
формацията по т. 1 и 2 в SAP системата на 
Министерството на финансите;
4. регистрираните сигнали за нередности по 
разходи, заявени за възстановяване от Евро-
пейската комисия през счетоводната година;
5. отразяване на резултатите от окончателни 
одитни доклади.
Чл. 51. Счетоводният орган изготвя отчета 
по чл. 48, ал. 1, т. 1, като проверява и анализи-
ра обстоятелствата по чл. 50, изчислява общата 
сума на допустимите разходи за съответната 
счетоводна година, както и превалутира, ако 
е необходимо, сумата на разходите в евро, 
като използва месечния счетоводен обменен 
курс на Европейската комисия в месеца на 
регистриране на разхода в счетоводната му 
система.
Чл. 52. (1) При предоставяне на финан-
сиране под формата на чл. 55, ал. 1, т. 1 от 
ЗУСЕФСУ в случаите, когато по проектите 
има извършени разходи, представляващи 
процент от общо допустимите разходи или 
от определена категория разходи по проекта, 
при приключване на проекта не се допуска 
надхвърляне на максимално определените 
стойности.